हरवंश पुराण में उल्लेखित एक कथा के अनुसार एक बार दानवगुरु शुक्र भगवान शिव के पास कैलाश पर्वत गए तथा उनसे दानवो को देवताओ से सुरक्षित रखने का उपाय पूछा. शिव शुक्र से बोले की तप ही एक मात्र ऐसा साधन है जिस के प्रभाव से तुम दानवो को देवताओ से सुरक्षित रख सकते हो. भगवान शिव के आज्ञा से शुक्र तप करने चले गए तथा कई वर्षो तक उन्होंने घोर तप किया. जब शुक्र तप में लीन थे उस समय देवताओ और असुरो के मध्य बहुत भयंकर युद्ध हुआ व इस युद्ध में भगवान विष्णु ने शुक्र की माता का वध किया. इधर जब शुक्र का तप पूरा हुआ तो उन्हें वरदान स्वरूप मृत संजीवनी की दीक्षा प्राप्त हुई इस शक्ति के प्रभाव से वे मृत व्यक्ति को पुनः जीवित कर सकते थे.